ලබන 1 වැනිදා සිට ගෑස් මිල ඉහළ දැමීමට අදාළ සමාගම් කර ඇති යෝජනාව සම්බන්ධයෙන් සාකච්ඡා කිරීමට සමූපකාර හා අභ්‍යන්තර වෙළඳ කටයුතු ඇමැති ජොන්ස්ටන් ප්‍රනාන්දු මහතා ඇතුළු නිලධාරීහු අද එම අමාත්‍යාංශයේදී රැස්වෙති.මිල සූත්‍රයට අනුව මාස දෙකකට වරක් ගෑස් මිල සම්බන්ධව සංශෝධනයක් සිදුවන බැවින් මැයි 1 වැනිදා සිට ගෑස් මිල ඉහළ දැමීමට ලාෆ්ස් සහ ෂෙල් ගෑස් සමාගම් අවසර ඉල්ලා තිබේ.ඇමැති ජොන්ස්ටන් ප්‍රනාන්දු මහතා සමග ලේකම් අනුර සිරිවර්ධන, පාරිභෝගික අධිකාරියේ සභාපති රූමි මර්ෂුක් සහ එම අධිකාරියේ මිල කමිටුව අතර සාකච්ඡාව අද පැවැත්වෙයිඑම සාකච්ඡාවෙන් පසු ඇමැතිවරයාගේ තීරණය ගෑස් සමාගම්වලට දැනුම් දෙනු ලබයි.